વધુમાં કોંગ્રેસે જણાવ્યું હતું કે નિકાસમાં ઘટાડો, ઉત્પાદનમાં ઘટાડો, રોજગારીમાં ઘટાડો, બેરોજગારીમાં વધારો કેન્દ્ર સરકારની મોટી ભેટ છે. નાના-મધ્યમ કદના ઉદ્યોગોની હાલત ઘણી જ ગંભીર છે. દેશમાં નોટબાંધીને કારણે ૧૦ કરોડથી પણ વધુ લોકો બેરોજગાર થયા છે જેઓને રોજગાર આપવા માટે આ બજેટમાં કોઈ જોગાવાઈ કરવામાં આવી નથી. સરકારે જાહેરખબરો પાછળ કરોડો - અબજો રૂપિયા ખર્ચવા કરતાં શિક્ષણ અને આરોગ્ય પર ખર્ચ કરવું જોઈએ તેમ કોંગ્રેસે જણાવ્યું હતું.